Свята-Пакроўская царква (Балотня)

Свята-Пакроўская царква — праваслаўны храм у аграгарадку Балотня Рагачоўскага раёна Гомельскай вобласці. Гісторыя Меркавана, першая драўляная царква ў Балотні з'явілася да 1830 года. Станам на 1857 год у прыходзе Балатнянскай Пакроўскай царквы, акрамя Балотні, былі вёскі Старая Алешня, Новая Алешня, Махавая, Кучын, Каменка, Стараселле. Святаром царквы ў 1857 годзе быў Сімяон Альшэўскі (руск.: Симеон Ольшевский). Цягам 19-га стагоддзя царква некалькі разоў згарала. Пэўны час Пакроўская царква знаходзілася ў Новых Журавічах, у 1884 годзе сход сялян пастанавіў перанесці царкву з Новых Журавіч у Балотню. Архітэктар Васіль Васільевіч Сазонаў займаўся будаўніцтвам царквы ў Балотні ў 1889 годзе. Сімяон Альшэўскі заставаўся святаром у Балотні да сваёй смерці ў 1902 годзе. З 1902 да 1913 года святаром Балатнянскай царквы быў Нікіфар Высоцкі. З 1913 прынамсі да 1916 года святаром быў Аляксандр Рамзевіч. У 1937 годзе савецкія ўлады закрылі храм, а ў будынку царквы знаходзіўся клуб. У 1941 годзе царкву пачалі аднаўляць. Пасля вайны будынак выкарыстоўваўся як спортзала і школьны буфет. У 1965 годзе царква была разбурана. На падмурку разбуранага храма 14 кастрычніка 1995 года па благаславенні архіепіскапа Арыстарха пачалося будаўніцтва новага храма. Да 2002 года набажэнствы здзяйсняліся ў малільным доме. З 2002 года набажэнствы праводзяцца ў новым храме. Зноскі Спасылкі Свята-Пакроўская царква (Балотня) на сайце Глобус Беларусі (руск.) Свята-Пакроўская царква (Балотня) на сайце «Архіварта»